stanford-oval/wikipedia huggingface dataset:
เครื่องวัดแดด
ลักษณะ

เครื่องวัดแดดมีส่วนประกอบที่เป็นส่วนโค้งที่เรียกว่า อาร์ก ซึ่งมีขนาดประมาณหนึ่งในหกของวงกลม (60 องศา) ด้วยเหตุนี้จึงมีชื่อเรียกในภาษาอังกฤษ เซกซ์แทนต์ (sextant; มีที่มาจากภาษาละติน sextāns มีความหมายว่าหนึ่งส่วนหก) ส่วนประกอบที่สำคัญของเครื่องวัดแดดมีดังนี้
ลำกล้อง (Telescope) ใช้ในการมองวัตถุและเส้นขอบฟ้า
ฉาก (Horizontal Glass) ใช้ในการมองดูเส้นขอบฟ้าผ่านทางกระจกใส ไม่เคลื่อนที่
กระจกดัชนี (Index Glass) คือกระจกที่ติดอยู่บนแขนดัชนี มีหน้าที่สะท้อนภาพวัตถุให้ไปปรากฏภาพบนฉาก
แขนดัชนี (Index Arm) ใช้ในการปรับเลื่อนเพื่อให้ภาพของวัตถุปรากฏบนฉาก
เกลียวไมโครมิเตอร์ (Micrometer Drum) มีลักษณะเป็นเกลียววงกลมใช้ในการหมุนเพื่อปรับค่ามุมสัมพันธ์ที่ได้ให้มีความแม่นยำเพิ่มมากขึ้น
อาร์ก (Arc) ส่วนโค้งความยาวประมาณ 60 องศา มีเลขแสงค่าความสูง (มุม) ของวัตถุที่สังเกต
ประโยชน์ในการใช้งาน

เครื่องวัดแดดสามารถใช้วัดมุมสัมพันธ์ระหว่างวัตถุบนท้องฟ้ากับเส้นขอบฟ้า ในการใช้งานเวลากลางวันตัวเครื่องวัดแดดมีตัวกรองแสงเพื่อช่วยในการมองเห็นและความปลอดภัยในการวัดมุมระหว่างดวงอาทิตย์และเส้นขอบฟ้า ในช่วงสนธยาทั้งก่อนที่ดวงอาทิตย์จะขึ้นและหลังจากดวงอาทิตย์ลับขอบฟ้าไปแล้ว สามารถใช้ในการวัดดาวได้โดยตรง เนื่องจากเป็นการวัดมุมแบบสัมพันธ์ ถึงแม้จะอยู่ในสถานที่ที่ไม่มีความเสถียร ตัวอย่างเช่น เมื่อผู้สังเกตอยู่บนเรือที่ไม่อยู่นิ่งในทะเล เครื่องวัดแดดก็ยังสามารถใช้วัดมุมวัตถุได้อย่างแม่นยำ โดยที่ภาพของวัตถุและเส้นขอบฟ้าจะถูกทำให้เคลื่อนตัวบนขอบเขตการมองเห็นของผู้สังเกต อย่างไรก็ตาม ความแม่นยำของค่าของมุมสัมพันธ์ขึ้นอยู่กับความถูกต้องในการอ่านค่าของผู้สังเกตเมื่อภาพวัตถุที่สังเกตสัมผัสเส้นขอบฟ้าและเครื่องวัดแดดได้รับการแก้ไขค่าความผิดพลาดแล้ว เครื่องวัดแดดไม่จำเป็นต้องอาศัยไฟฟ้าในการทำงาน แตกต่างจากเครื่องมือสมัยใหม่ที่ช่วยในการเดินเรือ เช่น จีพีเอส ด้วยด้วยเหตุนี้เครื่องวัดแดดจึงเป็นอุปกรณ์สำรองที่ช่วยในการเดินเรือได้เป็นอย่างดี
หลักการทำงาน

หลักการทำงานพื้นฐานของเครื่องวัดแดดคือการสะท้อนแสงซึ่งในที่นี้คือภาพของวัตถุ ให้ไปปรากฏบนฉาก (Horizontal Glass) เพื่อใช้ในการเปรียบเทียบหาค่ามุมสัมพันธ์ โดยเมื่อใช้สายตามองภาพผ่านกล้องโทรทัศน์ ภาพของเส้นขอบฟ้าจะมองเห็นผ่านฉาก การปรับเลื่อนแขนดัชนี (ซึ่งมีกระจกดัชนีที่ทำหน้าที่สะท้อนภาพวัตถุให้ไปปรากฏบนฉาก) จะแสดงค่าความสูงหรือค่ามุมสัมพันธ์ระหว่างวัตถุและเส้นขอบฟ้า
เครื่องวัดแดดทะเล
ภาพแสดงหลักการทำงานของเครื่องวัดแดด
เคลย์ตัน (แมนเชสเตอร์)

ที่ตั้งถิ่นฐานของมนุษย์ในอังกฤษ
| เคลย์ตัน |
| --- | --- |
เคลย์ตันที่ตั้งในเกรเทอร์แมนเชสเตอร์
เมทรอพอลิเทินโบโร: แมนเชสเตอร์
เมทรอพอลิทันเคาน์ที: Greater Manchester
ภูมิภาค: ตะวันตกเฉียงเหนือ
ประเทศ: อังกฤษ
รัฐเอกราช: สหราชอาณาจักร
โพสท์ทาวน์: MANCHESTER
เขตรหัสไปรษณีย์: M11
รหัสโทรศัพท์: 0161

ตำรวจ: เกรเทอร์แมนเชสเตอร์
ดับเพลิง: เกรเทอร์แมนเชสเตอร์
รถพยาบาล: North West
 
 รายชื่อสถานที่ สหราชอาณาจักร ประเทศอังกฤษ เกรเทอร์แมนเชสเตอร์ 53°29′07″N 2°10′42″W﻿ / ﻿53.485278°N 2.178333°W﻿ / 53.485278; -2.178333
เคลย์ตัน (อังกฤษ: Clayton) เป็นชายเมืองของแมนเชสเตอร์ในนอร์ทเวสต์อิงแลนด์ เป็นพื้นที่ประวัติศาสตร์ในแลงคาเชอร์ อยู่ห่างจากศูนย์กลางเมืองแมนเชสเตอร์ทางทิศตะวันออกราว 3 ไมล์ บริเวณแอชตันนิวโรด เคลย์ตันตั้งชื่อตามตระกูลเคลย์ตัน[ต้องการอ้างอิง] ที่เป็นเจ้าของที่ดินบริเวณนั้น อาทิ เคลย์ตันเวลเลียบไปกับแม่น้ำเมดล็อก (เป็นตัวแบ่งเคลย์ตันกับ นิวตันฮีท) เคลย์ตันมีสถานะเป็นชุมชนของดรอยล์เดนจนราวปี ค.ศ. 1890 ที่มีการเปลี่ยนขอบเขตของเมืองแมนเชสเตอร์ขึ้น มืออื่น ๆ ก็ถูกรวมเข้ามายังแมนเชสเตอร์ด้วยในเวลานั้น อย่าง แบล็กลีย์, ครัมป์ซอลล์, มอสตัน, โอเพนชอว์ และกอร์ตัน
เครื่องราชอิสริยาภรณ์รัตนวราภรณ์

| เครื่องราชอิสริยาภรณ์ รัตนวราภรณ์ |
| --- | --- |

มอบโดย      พระมหากษัตริย์ไทย
อักษรย่อ: ร.ว.
ประเภท: ฝ่ายหน้า : ดวงตราห้อยแพรแถบ   ฝ่ายใน : สายสร้อยพร้อมดวงตรา
วันสถาปนา: 1 สิงหาคม พ.ศ. 2454
ประเทศ:  ราชอาณาจักรไทย
จำนวนสำรับ: ไม่จำกัดจำนวน
แพรแถบ: 
ผู้สมควรได้รับ: ข้าราชการ (พระราชทานตามพระราชอัธยาศัย)
มอบเพื่อ: เชิดชูเกียรติคุณแก่ข้าราชการผู้ที่ตั้งใจรับราชการสนองพระเดชพระคุณด้วยความจงรักภักดีและมีความซื่อสัตย์สุจริตตลอดมา
สถานะ: พ้นสมัยพระราชทาน
ผู้สถาปนา: พระบาทสมเด็จพระมงกุฎเกล้าเจ้าอยู่หัว
ล้มเลิก: พ.ศ. 2485
สถิติการมอบ
รายแรก: พระวรวงศ์เธอ พระองค์เจ้าปิยบุตร  พ.ศ. 2454
รายล่าสุด: พระเจ้าวรวงศ์เธอ พระองค์เจ้าอาทิตย์ทิพอาภา  1 เมษายน พ.ศ. 2485
ทั้งหมด: 77 ราย
ลำดับเกียรติ
สูงกว่า: เครื่องราชอิสริยาภรณ์จุลจอมเกล้า ชั้นปฐมจุลจอมเกล้าวิเศษ
รองมา: เครื่องราชอิสริยาภรณ์จุลจอมเกล้า ชั้นปฐมจุลจอมเกล้า
หมายเหตุ: พระราชทานเป็นกรรมสิทธิ์
เครื่องราชอิสริยาภรณ์รัตนวราภรณ์ (อังกฤษ: The Ratana Varabhorn order of Merit) เรียกอย่างย่อว่า ตรารัตนาวราภรณ์ และมีอักษรย่อว่า ร.ว. เป็นเครื่องราชอิสริยาภรณ์อันเป็นบำเหน็จในพระองค์ สถาปนาขึ้นโดยพระบาทสมเด็จพระมงกุฎเกล้าเจ้าอยู่หัวเมื่อปี พ.ศ. 2454 เพื่อเป็นเครื่องราชอิสริยาภรณ์สำหรับเชิดชูเกียรติคุณแก่ข้าราชการผู้ที่ตั้งใจรับราชการสนองพระเดชพระคุณด้วยความจงรักภักดีและมีความซื่อสัตย์สุจริตตลอดมา โดยเมื่อแรกสถาปนานั้นจะพระราชทานสำหรับฝ่ายหน้าเท่านั้น ต่อมา ในปี พ.ศ. 2465 พระองค์จึงสถาปนาเครื่องราชอิสริยาภรณ์รัตนวราภรณ์สำหรับพระราชทานฝ่ายในด้วย เครื่องราชอิสริยาภรณ์รัตนวราภรณ์จัดเป็นเครื่องราชอิสริยาภรณ์ที่มีลำดับเกียรติเป็นลำดับที่ 5 ของเครื่องราชอิสริยาภรณ์ไทย ปัจจุบัน พ้นสมัยพระราชทานแล้ว
ลักษณะของตรารัตนวราภรณ์ > ฝ่ายหน้า

เครื่องราชอิสริยาภรณ์รัตนวราภรณ์สำหรับฝ่ายหน้า กลางดวงตราเป็นรูปวงกลม กรอบประดับเพชร ขนาด 2.5 เซนติเมตร มีอักษรพระบรมนามาภิไธยย่อ "ร.ร." กับเลข "๖" ประดับเพชร หมายความว่า สมเด็จพระรามราชาธิบดีที่ 6 อยู่ภายในวงกลมบนพื้นลงยาสีขาบที่กรอบวงกลมทั้ง 4 ทิศ เป็นรูปพระวชิราวุธ มีรูปพระแสงศรกำลังรามทำด้วยทองไขว้ คันศรยื่นออกในระหว่างพระวชิราวุธทั้ง 4 ทิศ และมีรูปคมศรเพชรแทรกระหว่างพระวชิราวุธกับพระแสงศรกำลังราม 8 แสก เบื้องบนมีพระมหาพิชัยมงกุฎประดับเพชร ด้านหลังมีตลับแก้วสำหรับบรรุเส้นพระเจ้า (เส้นผม) ร้อยด้วยแพรแถบสีเหลืองขอบดำริมเหลือง กว้าง 3 เซนติเมตร ใช้สำหรับคล้องคอ
ลักษณะของตรารัตนวราภรณ์ > ฝ่ายใน

เครื่องราชอิสริยาภรณ์รัตนวราภรณ์สำหรับฝ่ายในนั้น ดวงตรามีเรือนทองกลมขนาด 3 เซนติเมตร ขอบประดับเพชร พื้นกลางลงยาสีขาบ มีอักษรพระนามาภิไธยย่อ ร.ร.๖ ประดับเพชร มีห่วงเป็นรูปพระมหาพิชัยมงกุฎขนาด 2 เซนติเมตร ประดับเพชร ข้างขอบเป็นรูปนาคสลับกับเพชราวุธ 4 มุม ด้านหลังมีตลับแก้วสำหรับบรรจุเส้นพระเจ้า (เส้นผม) เหนือพระมหาพิชัยมงกุฎมีอุณาโลมประดับเพชรและห่วงห้อยดวงตรา กับมีสังวาลย์อักษรพระบรมนามาภิไธยย่อ ราม.ร.๖ ทองลงยา ขั้นสลับกับพระมหาพิชัยมงกุฎ
การพระราชทาน

ดูเพิ่ม: รายพระนามและรายนามผู้ได้รับพระราชทาน ร.ว.
พระบาทสมเด็จพระเจ้าอยู่หัวทรงไว้ซึ่งพระราชอำนาจที่จะพระราชทานและเรียกคืนเครื่องราชอิสริยาภรณ์นี้ได้ตามพระราชประสงค์ แต่จะพระราชทานสำหรับข้าราชการและประพฤติตนเป็นที่ต้องพระราชอัธยาศัย โดยห้ามมิให้ผู้ใดกราบบังคมทูลขอพระราชทานเพื่อตนเองหรือกราบบังคมทูลแนะนำเพื่อพระราชทานแก่ผู้อื่นเป็นอันขาด
ผู้ได้รับเครื่องราชอิสริยาภรณ์นี้ จะได้รับพระราชทานประกาศนียบัตรกำกับไว้ด้วย โดยถ้าผู้ได้รับพระราชทานเสียชีวิตลง สามารถมอบตรารัตนวราภรณ์ให้แก่ผู้รับมรดกเพื่อไว้เป็นเครื่องสักการบูชาต่อไป โดยไม่ต้องส่งคืน แต่จะไม่สามารถประดับตรานี้ได้
แหล่งข้อมูลอื่น

เครื่องราชอิสริยาภรณ์รัตนวราภรณ์ เก็บถาวร 2008-01-11 ที่ เวย์แบ็กแมชชีน
เครื่องแก้ไขภาพกล้องโทรทรรศน์อวกาศ

มนุษย์อวกาศกำลังติดตั้งเครื่องแก้ไขภาพกล้องโทรทรรศน์อวกาศ ในระหว่างภารกิจซ่อมบำรุงที่ 1
เครื่องแก้ไขภาพกล้องโทรทรรศน์อวกาศ (อังกฤษ: Corrective Optics Space Telescope Axial Replacement; COSTAR) เป็นเครื่องมือที่ออกแบบขึ้นเพื่อแก้ไขปัญหาความคลาดทรงกลมของกล้องโทรทรรศน์อวกาศฮับเบิล ซึ่งเป็นสาเหตุให้การจับภาพสำหรับเครื่องมือวัดอื่นๆ มีความคลาดเคลื่อนไปหมด เครื่อง COSTAR สร้างโดยบริษัทบอลล์แอโรสเปซ นำขึ้นไปติดตั้งแทนที่เครื่องวัดความสว่างความเร็วสูง (High Speed Photometer; HSP) ในระหว่างภารกิจซ่อมบำรุงกล้องฮับเบิลครั้งที่ 1 เมื่อปี ค.ศ. 1993 สำหรับอุปกรณ์วัดที่สร้างขึ้นใหม่หลังจากนั้น ได้มีการออกแบบเพื่อชดเชยค่าความคลาดทรงกลมนี้ได้ด้วยตัวเองแล้ว
เครื่องแก้ไขภาพกล้องโทรทรรศน์อวกาศจะถูกถอดออกจากกล้องโทรทรรศน์อวกาศฮับเบิลในภารกิจซ่อมบำรุงครั้งที่ 5 ในปี ค.ศ. 2009 เพื่อจะติดตั้งสเปกโตรกราฟต้นกำเนิดจักรวาลแทนที่
แหล่งข้อมูลอื่น

เครื่องแก้ไขภาพกล้องโทรทรรศน์อวกาศ
| ด ค กกล้องโทรทรรศน์อวกาศฮับเบิล |
| --- | --- | --- |
| เครื่องมือวัดและอุปกรณ์ ในปัจจุบัน |  กล้องสำรวจขั้นสูง (ACS)  สเปกโทรกราฟต้นกำเนิดจักรวาล (COS)  เซ็นเซอร์นำทางความละเอียดสูง (FGS)  กล้องใกล้อินฟราเรดและสเปกโทรมิเตอร์หลายวัตถุ (NICMOS)  สเปกโทรกราฟถ่ายภาพกล้องโทรทรรศน์อวกาศ (STIS)  กล้องถ่ายภาพสนามกว้าง 3 (WFC3)  |  |
| เครื่องมือวัดและอุปกรณ์ ก่อนหน้า |  เครื่องแก้ไขภาพกล้องโทรทรรศน์อวกาศ (COSTAR)  กล้องถ่ายภาพวัตถุมัว (FOC)  สเปกโทรกราฟวัตถุมัว  (FOS)  สเปกโทรกราฟความละเอียดสูงก็อดเดิร์ด  (GHRS/HRS)  เครื่องวัดความสว่างความเร็วสูง (HSP)  กล้องถ่ายภาพสนามกว้างและดาวเคราะห์ (WFPC)  กล้องถ่ายภาพสนามกว้างและดาวเคราะห์ 2 (WFPC2)  |  |
  หมวดหมู่   คอมมอนส์
เคร์รี คอนดัน

| Kerry Condon |
| --- | --- |
เกิด:  (1983-01-04) 4 มกราคม ค.ศ. 1983 (41 ปี) Thurles, County Tipperary, Ireland
อาชีพ: Actress
ปีปฏิบัติงาน: 1999–present
เคร์รี คอนดัน (อังกฤษ: Kerry Condon; เกิด 4 มกราคม พ.ศ. 2526) เป็นนักแสดงโทรทัศน์และภาพยนตร์ชาวไอริช ซึ่งเป็นที่รู้จักกันดีในบทบาทของเธอในฐานะ Octavia of the Julii ในซีรีส์ของ HBO/BBC เรื่อง Rome, รับบทเป็น Stacey Ehrmantraut ใน Better Call Saul ของ AMC และ เป็นเสียงของ F.R.I.D.A.Y. ในภาพยนตร์หลายเรื่องในจักรวาลภาพยนตร์มาร์เวล นอกจากนี้เธอยังเป็นนักแสดงหญิงที่อายุน้อยที่สุดที่เคยรับบท Ophelia ในการผลิตของ Hamlet เรื่อง Royal Shakespeare Company เธอปรากฏตัวใน The Walking Dead ของ AMC ใน "30 Days Without an Accident"
เครื่องเล่นวิดีโอเกม

เครื่องเล่นเกม วี พร้อมจอยบังคับ ผลิตโดยบริษัทนินเท็นโด
เครื่องเล่นวิดีโอเกม หรือ เกมคอมพิวเตอร์ (อังกฤษ: Video game console or Computer game) คือ เครื่องใช้ไฟฟ้าที่ใช้ในการเล่นวิดีโอเกม โดยแสดงภาพผ่านทางหน้าจอภายในเครื่องหรือโทรทัศน์ แบ่งเป็น
เครื่องเล่นเกมคอนโซลเป็นเครื่องเล่นเกมที่มีไว้เล่นภายในบ้าน ไม่ใช่เครื่องเกมมือถือ เช่น วี วียู เพลย์สเตชัน 3 เพลย์สเตชัน 4 เพลย์สเตชัน 5 เอกซ์บอกซ์ 360 เอกซ์บอกซ์วัน เป็นต้น
เครื่องเล่นเกมพกพา เช่น เกมกด เกมบอย เกมบอยคัลเลอร์ เกมบอยอัดวานซ์ นินเท็นโด ดีเอส นินเท็นโด 2ดีเอส นินเท็นโด 3ดีเอส ดีเอสไอ พีเอสพี วิตา
เครื่องเล่นเกมมีการผลิตในรูปแบบที่แตกต่างกันก่อนหน้าแต่ใช้ลักษณะของเวกเตอร์มากกว่ารูปแบบของวิดีโอ จนกระทั่งในปี พ.ศ. 2515 บริษัทแม็กนาวอกซ์ ได้ผลิตวิดีโอเกมเครื่องแรกคือ แม็กนาวอกซ์โอดีสซี ผลิตโดย ราล์ฟ เอช. แบร์
ส่วนประกอบของเครื่องเล่นเกม

ตัวเครื่อง - ใช้สำหรับการประมวผล
จอยสติ๊ก คีย์บอร์ด หรือ คันบังคับ - ใช้สำหรับควบคุมและเชื่อมต่อระหว่างผู้เล่น กับการคำนวณผลในเกม
ตลับเกม หรือ แผ่นเกม - ข้อมูลในการอ่าน สำหรับเกมแต่ละเกม โดยจะอยู่ในรูปแบบของสื่อแตกต่างกันเช่น ตลับเกม แผ่นซีดี แผ่นดีวีดี หรือแผ่นบลูเรย์
เครื่องอิสริยาภรณ์โอลิมปิก

|  เครื่องอิสริยาภรณ์โอลิมปิก |
| --- | --- |
เครื่องอิสริยาภรณ์โอลิมปิกทองและเงิน
มอบให้: มีส่วนร่วมในขบวนการโอลิมปิก
นำเสนอโดย:  คณะกรรมการโอลิมปิกสากล
ประวัติ
รางวัลครั้งแรก: 1975
ชนะเลิศมากที่สุด: นาดียา กอเมอเนช  (สองครั้ง: 1984, 2004) และ คาร์ลอส อาร์เธอร์ นุซมาน  (สองครั้ง: 1992, 2016)
เครื่องอิสริยาภรณ์โอลิมปิกและเหรียญตราขนาดเล็ก ผลิตโดย จีดีอีเบอร์โตนิ มินาโน, คอลเลกชันฟาบิโอ เฟอร์รารี
เครื่องอิสริยาภรณ์โอลิมปิก (อังกฤษ: Olympic Order) ซึ่งก่อตั้งขึ้นในปี ค.ศ. 1975 เป็นรางวัลสูงสุดของขบวนการโอลิมปิก เป็นรางวัลที่มอบให้กับผู้ที่มีผลงานโดดเด่นเป็นพิเศษในขบวนการโอลิมปิก เช่น ในฐานะผู้สร้างคุณประโยชน์ให้กับวงการกีฬาโลก ตามธรรมเนียมคณะกรรมการโอลิมปิกสากลจะมอบเครื่องราชอิสริยาภรณ์โอลิมปิกให้กับประธานผู้จัดงานระดับชาติในพิธีปิดการแข่งขันกีฬาโอลิมปิกแต่ละครั้ง
ประวัติ

เครื่องอิสริยาภรณ์โอลิมปิกก่อตั้งขึ้นในเดือนพฤษภาคม พ.ศ. 2518 โดยคณะกรรมการโอลิมปิกสากลในฐานะผู้สืบทอดประกาศนียบัตรคุณูปการโอลิมปิก เครื่องอิสริยาภรณ์โอลิมปิกดั้งเดิมมีสามระดับ (ทอง เงิน และทองแดง)
ในปี ค.ศ. 1984 ในการประชุมไอโอซีครั้งที่ 87 ที่เมืองซาราเยโว (ยูโกสลาเวีย) มีการตัดสินใจว่าในอนาคตจะไม่มีความแตกต่างระหว่างเครื่องอิสริยาภรณ์โอลิมปิกเงินและทองแดง เครื่องอิสริยาภรณ์โอลิมปิกทองำจะยังคงมอบให้กับประมุขแห่งรัฐและสำหรับเหตุการณ์พิเศษ
ดูเพิ่ม

ถ้วยโอลิมปิก
เหรียญปีแยร์ เดอ กูแบร์แต็ง
เครื่องอิสริยาภรณ์หยกเจิดจรัส

| เครื่องอิสริยาภรณ์หยกเจิดจรัส |
| --- | --- |

ประเภท: เครื่องราชอิสริยาภรณ์ฝ่ายพลเรือน
วันสถาปนา: 22 ธันวาคม ค.ศ. 1933
ประเทศ:  สาธารณรัฐจีน (ไต้หวัน)
จำนวนสำรับ: 22
แพรแถบ: 
ผู้สมควรได้รับ: ประธานาธิบดีแห่งสาธารณรัฐจีน และประมุขของรัฐต่างประเทศที่สถาปนาความสัมพันธ์ระหว่างประเทศกับสาธารณรัฐจีน
สถานะ: ยังมีการมอบ
ประธาน: ประธานาธิบดีแห่งสาธารณรัฐจีน
ลำดับเกียรติ
รองมา: เครื่องอิสริยาภรณ์ซุน ยัต-เซ็น
เครื่องอิสริยาภรณ์หยกเจิดจรัส (อังกฤษ: Order of Brilliant Jade, จีน: 采玉大勳章) เป็นเครื่องอิสริยาภรณ์พลเรือนของสาธารณรัฐจีน สำหรับมอบให้แก่ประมุขแห่งรัฐเท่านั้น ประธานาธิบดีจะมอบเครื่องอิสริยาภรณ์นี้ให้แก่ประมุขแห่งรัฐต่างประเทศที่เป็นพันธมิตรระหว่างประเทศ เครื่องอิสริยาภรณ์นี้สร้างขึ้นใน ค.ศ. 1933 ดาราประดับด้วยหยกฝังด้วยทองคำและไข่มุก ตรงกลางดวงดารามีดวงอาทิตย์ล้อมรอบด้วยท้องฟ้าสีครามอันเป็นสัญลักษณ์ของประเทศ ก่อนหน้านี้ เครื่องอิสริยาภรณ์หยกเจิดจรัสแบ่งเป็นสองระดับ คือเครื่องอิสริยาภรณ์หยกเจิดจรัสนี้กับเครื่องอิสริยาภรณ์หยกเจิดจรัสที่มี 9 ชั้น
ข้อโต้แย้งและข้อเสนอในการเปลี่ยนชื่ออิสริยาภรณ์

ชื่อในภาษาจีนของเครื่องอิสริยาภรณ์นี้ตั้งตามชื่อมารดาของอดีตประธานาธิบดีเจียง ไคเช็ก ซึ่งทำให้พรรคประชาธิปไตยก้าวหน้าเสนอต่อสภานิติบัญญัติแห่งไต้หวันให้เปลี่ยนชื่อเครื่องอิสริยาภรณ์นี้ใหม่เป็น "เครื่องอิสริยาภรณ์แห่งไต้หวัน" แต่ไม่ผ่านการพิจารณาเนื่องจากก๊กมินตั๋งคัดค้าน
สมาชิกแห่งอิสริยาภรณ์

พระเจ้าเลออปอลที่ 3 แห่งเบลเยียม
พระบาทสมเด็จพระมหาภูมิพลอดุลยเดชมหาราช บรมนาถบพิตร
สมเด็จพระราชาธิบดีฟัยศ็อล บิน อับดุลอะซีซ อาล ซะอูด
ฌอเวอแนล มออีซ
เครือข่ายอุทยานธรณีโลก

เครือข่ายอุทยานธรณีโลกเมื่อ 2020
โลโก้ของ GGN
อุทยานธรณีสตูล เป็นอุทยานธรณีโลกแห่งแรกของประเทศไทย
เครือข่ายอุทยานธรณีโลก (อังกฤษ: Global Geoparks Network, GGN) คือแผนงานที่องค์การศึกษา วิทยาศาสตร์ และวัฒนธรรมแห่งสหประชาชาติหรือยูเนสโก จัดตั้งขึ้นเมื่อปี พ.ศ. 2541 โดยมีจุดประสงค์เพื่อส่งเสริมและอนุรักษ์มรดกทางธรณีวิทยาของโลก ตลอดจนสนับสนุนการวิจัยและพัฒนาอย่างยั่งยืนของชุมชนที่เกี่ยวข้อง
ในส่วนของประเทศไทย องค์การยูเนสโกได้ประกาศให้เป็นอุทยานธรณีสตูล เป็นอุทยานธรณีโลกแห่งแรกของประเทศในปี พ.ศ. 2561 และอุทยานธรณีโคราชได้รับการรับรองให้เป็นอุทยานธรณีโลกแห่งที่สองของประเทศในวันที่ 17 พฤษภาคม พ.ศ. 2566
เครือข่าย

| ทวีป | ภูมิภาค | เครือข่ายอุทยานธรณีตามภูมิภาค | จำนวนพื้นที่ | จำนวนประเทศ |
| --- | --- | --- | --- | --- |
| แอฟริกา | แอฟริกา | African Geoparks Network | 2 | 2 |
| แอฟริกา | เอเชีย | African Geoparks Network | 2 | 2 |
| เอเชีย | เอเชีย | เครือข่ายอุทยานธรณีเอเชียแปซิฟิก | 57 | 8 |
| โอเชียเนีย |  | เครือข่ายอุทยานธรณีเอเชียแปซิฟิก | 57 | 8 |
| โอเชียเนีย | โอเชียเนีย | เครือข่ายอุทยานธรณีเอเชียแปซิฟิก | 57 | 8 |
| ยุโรป | ยุโรป และ อเมริกาเหนือ | European Geoparks Network | 75 | 26 |
| อเมริกาเหนือ | ยุโรป และ อเมริกาเหนือ | — | 3 | 1 |
| อเมริกากลาง | Latin America and the Caribbean | Latin America and the Caribbean Geoparks Network | 7 | 6 |
| อเมริกาใต้ | Latin America and the Caribbean | Latin America and the Caribbean Geoparks Network | 7 | 6 |
ดูเพิ่ม

อุทยานธรณีโลกในประเทศไทย
รายชื่ออุทยานธรณีโลกในทวีปเอเชีย
เครือข่ายอุทยานธรณีเอเชียแปซิฟิก (Asia Pacific Geoparks Network, APGN)
แหล่งข้อมูลอื่น

UNESCO Global Geoparks on UNESCO site
GGN official site
เครื่องลงคะแนนเสียงเลือกตั้ง

เครื่องลงคะแนนเลือกตั้งของบราซิล
เครื่องลงคะแนนเสียงเลือกตั้ง (อังกฤษ: voting machine) เป็นเครื่องมือทางอิเล็กทรอนิกส์ที่สำนักงานคณะกรรมการการเลือกตั้งร่วมมือกับบริษัทวิทยุการบินแห่งประเทศไทยสร้างขึ้น เพื่อใช้ในการลงคะแนนเสียงเลือกตั้งและการออกเสียงประชามติ
ประวัติ

การลงคะแนนเสียงเป็นส่วนหนึ่งของการปกครองระบอบประชาธิปไตย เพื่อทดสอบหลักการของเสียงข้างมาก (Majority Rule) การลงคะแนนเป็นเครื่องมือที่จะช่วยบอกว่าเสียงข้างมากตัดสินตกลงใจอย่างไรเพื่อให้เกิดผลหรือการปฏิบัติไปตามที่ตกลงใจนั้น ๆ      การลงคะแนนอาจทำโดยเปิดเผย หรือโดยการลงคะแนนแบบลับ การลงคะแนนแบบเปิดเผยที่เราเห็นกันอยู่โดยทั่วไป ตัวอย่าง เช่น การยกมือ การแยกกลุ่มคนที่มีความเห็นต่างกัน ออกเป็นกลุ่ม ส่วนการลงคะแนนแบบลับ ตัวอย่าง เช่น การหย่อนบัตรเลือกตั้ง หากสืบสาวราวเรื่องของการลงคะแนน (Voting) หรือการลงคะแนนเสียง (Vote Casting) แล้วจะพบว่าการลงคะแนนเสียงในสมัยแรก ๆ ในสมัยโรมันกระทำโดยการนำก้อนหิน หรือเศษกระเบื้องเล็ก ๆ มาหย่อนลงภาชนะเพื่อนับจำนวน ในเวลาต่อมาเมื่อมีการพัฒนาเทคโนโลยีกระดาษและหมึกพิมพ์ขึ้น จึงได้มีการนำกระดาษมาใช้ทำบัตรลงคะแนน หรือบัตรเลือกตั้งเพื่อใช้ในการลงคะแนนขึ้น
ต่อมาเมื่อวิทยาศาสตร์และเทคโนโลยีก้าวหน้าขึ้น ได้การนำเครื่องมือหรือเครื่องกลมาช่วยในการลงคะแนน เข้าใจว่าเครื่องลงคะแนนเครื่องแรก ๆ น่าจะเป็นแบบบัตรเจาะรู (Punch Card)  ต่อมาได้มีการพัฒนาเครื่องลงคะแนนโดยอาศัยกลไกแมคานิกส์เป็นเครื่องลงคะแนนแบบคันโยก (Lver Machine) ซึ่งเคยมีบันทึกไว้ว่าแม้แต่โธมัส อัลวา เอดิสัน ก็ยังเคยประดิษฐ์เครื่องลงคะแนน
ประเภทเครื่องลงคะแนน

เครื่องลงคะแนนเลือกตั้ง  แบ่งได้หลายประเภท เช่น
เครื่องนับบัตรเลือกตั้ง เช่น เครื่องนับธนบัตร เครื่องนับบัตรแบบเจาะรู เครื่องนับบัตรแบบ Optical Scan
เครื่องลงคะแนนแบบจักรกล เช่น เครื่องลงคะแนนแบบคันโยก (Lever machine)
เครื่องลงคะแนนแบบอิเล็กทรอนิกส์ เช่น เครื่องลงคะแนนแบบ Direct Record Equipment :DRE เครื่องลงคะแนนแบบจอสัมผัส (Touch Screen)
เครื่องลงคะแนนของไทย

เกิดขึ้นโดยความริเริ่มของ นายวีระชัย แนวบุญเนียร กรรมการการเลือกตั้ง ซึ่งไปดูงานที่ประเทศอินเดียและกลับมาตั้งคณะทำงานที่ประกอบไปด้วยนักวิชาการของสถาบันเทคโนโลยีพระจอมเกล้าและวิศวกรของบริษัทวิทยุการบินแห่งประเทศไทย  ต่อมาคณะกรรมการการเลือกตั้งได้มีมติเห็นชอบลงนามในบันทึกข้อตกลงระหว่างสำนักงานคณะกรรมการการเลือกตั้งกับบริษัทวิทยุการบินแห่งประเทศไทย เมื่อวันที่ 26 ธันวาคม 2546 เพื่อผลิตเครื่องต้นแบบเครื่องแรกขึ้นในประเทศไทย และได้ทดสอบใช้งานเครื่องลงคะแนนเลือกตั้งต้นแบบรุ่นแรก ในการเลือกตั้งจริงควบคู่ไปกับการลงคะแนนโดยบัตรเลือกตั้งของสหกรณ์ออมทรัพย์บริษัทวิทยุการบินแห่งประเทศไทย เมื่อวันที่  21 มกราคม 2547 หลังจากนั้น ได้มีการส่งมอบเครื่องลงคะแนนเลือกตั้งต้นแบบ รุ่นที่สองให้กับสำนักงานคณะกรรมการากรเลือกตั้ง เมื่อ วันที่ 23 พฤษภาคม 2547 เมื่อประสบความสำเร็จระดับหนึ่งแล้วคณะกรรมการการเลือกตั้งได้มีมติให้ผลิตเครื่องลงคะแนนเลือกตั้งรุ่นที่สามโดยปรับปรุงต่อเนื่องจากเครื่องรุ่นที่สองอีกจำนวน 100 ชุด เพื่อแจกจ่ายสำนักงานคณะกรรมการการเลือกตั้งประจำจังหวัดทั่วประเทศ 76 จังหวัด เพื่อให้ประชาชนทั่วประเทศได้ทดลองใช้ ซึ่งมีประชาชนได้ทดลองใช้ไปแล้วไม่ต่ำกว่า 600,000 คน และต่อมาได้มีการเสนอขอแก้ไขเพิ่มเติมกฎหมายเพื่อนำเครื่องลงคะแนนมาใช้ในการเลือกตั้ง 3 ฉบับ ได้แก่ ร่างพระราชบัญญัติประกอบรัฐธรรมนูญ ว่าด้วยการเลือกตั้งสมาชิกสภาผู้แทนราษฎรและสมาชิกวุฒิสภา พ.ศ..... ร่างพระราชบัญญัติประกอบรัฐธรรมนูญ ว่าด้วยการลงคะแนนออกเสียงประชามติ พ.ศ..... ร่างพระราชบัญญัติการเลือกตั้งสมาชิกสภาท้องถิ่นและผู้บริหารท้องถิ่น พ.ศ.....
องค์ประกอบของเครื่องลงคะแนนเลือกตั้งไทย

เครื่องลงคะแนนเลือกตั้งประกอบด้วย 2 ส่วน
ส่วนลงคะแนน (Ballot Unit:BU)
ส่วนรวมคะแนน (Counting Unit :CU)
ส่วนประมวลผล (Processing Unit:PU) รุ่นที่สี่ ตาม ร่างกฎหมาย ที่เสนอไปยังคณะรัฐมนตรี แต่ยังไม่ได้ผ่านรัฐสภาจะมีส่วนนี้เพิ่มขึ้นมาเพื่อใช้ในการประมวลผลคะแนนที่ต้องนับรวม ณ ที่นับคะแนนแห่งเดียว
เครื่องหมายรีไซเคิล

เครื่องหมายรีไซเคิลที่มีลักษณะตัดขอบสีดำลงสีพื้นด้วยสีเขียว
เครื่องหมายรีไซเคิล (อังกฤษ: recycling symbol)เป็นเครื่องหมายที่เป็นที่ยอมรับในระดับนานาชาติว่าให้เป็นตัวแทนของความหมายของการแปรใช้ใหม่ (ยูนิโคด:U+2672 ♲ เครื่องหมายรีไซเคิล หรือ U+267B ♻ เครื่องหมายรีไซเคิลสีดำ)
ประวัติ

ในปี 1970 วันคุ้มครองโลกถือกำเนิดขึ้นจากความวิตกกังวลเกี่ยวกับปัญหาสิ่งแวดล้อม คอนเทนเนอร์ คอปปอเรชั่น ออฟ อเมริกาผู้ผลิตกระดาษแข็งรีไซเคิลรายใหญ่ของสหรัฐได้สนับสนุนการประกวดสัญลักษณ์ที่สร้างความตระหนักเรื่องสิ่งแวดล้อมในกลุ่มนักเรียนและนักศึกษาทั่วสหรัฐ ซึ่งผู้ชนะการประกวดการออกแบบนี้คือแกรี่ แอนเดอร์สัน นักศึกษาวัย 23 ปีจากมหาวิทยาลัยเซาเทิร์นแคลิฟอร์เนีย ทำให้เขาเป็นผู้ออกแบบเครื่องหมายรีไซเคิลที่ใช้กันในระดับสากล เครื่องหมายนี้ไม่ใช่เครื่องหมายการค้าและถูกกำหนดให้เป็นสาธารณสมบัติ
รุ่น

เครื่องหมายรีไซเคิลถือเป็นสาธารณสมบัติและไม่ใช่เครื่องหมายการค้า ในตอนแรกบริษัทผู้สนับสนุนการออกแบบโลโก้นี้อย่างคอนเทนเนอร์ คอปปอเรชั่น ออฟ อเมริกาพยายามที่จะยื่นให้เป็นเครื่องหมายการค้า แต่ว่าก็ถอนการอ้างสิทธิ์ในภายหลัง ดังนั้นใคร ๆ ก็สามารถดัดเปลงแก้ไขเครื่องหมายนี้ได้
ทำให้มีการดัดแปลงสัญลักษณ์โดยการใส่เบอร์เพื่อเป็นการรุบุประเภท โดยใช้เบอร์ 1–7 ใส่เข้าไปในช่องว่างตรงกลางของสามเหลี่ยม นอกจากการใส่เบอร์เพื่อระบุประเภทแล้ว ยังมีการปรับเปลี่ยนลูกษรของเครื่องหมายเป็นรูปแบบต่าง ๆ เช่น:
U+2672 ♲ universal recycling symbol
U+267A ♺ recycling symbol for generic materials
U+267B ♻ black universal recycling symbol
U+267C ♼ recycled paper symbol
U+267D ♽ partially-recycled paper symbol
U+267E ♾ permanent paper sign
เค-โอติก

| เค-โอติก |
| --- | --- |
จากซ้ายไปขวา: เขื่อน, จงเบ, ป๊อปปี้, โทโมะ, และเคนตะ
ข้อมูลพื้นฐาน
ที่เกิด: กรุงเทพมหานคร ประเทศไทย
แนวเพลง:  ป็อป  อาร์แอนด์บี  ฮิปฮอป  แดนซ์ป็อป 
ช่วงปี: พ.ศ. 2550–2555
ค่ายเพลง: กามิกาเซ่
อดีตสมาชิก:  จงเบ  เคนตะ  โทโมะ  ป๊อปปี้  เขื่อน 

เว็บไซต์: ilovekamikaze.com
เค-โอติก (อังกฤษ: K-OTIC) เป็นบอยแบนด์สัญชาติไทย ค่ายกามิกาเซ่ ในเครืออาร์เอส ประกอบด้วยสมาชิกจำนวนห้าคนคือ จงเบ, เคนตะ, โทโมะ, ป๊อปปี้ และ เขื่อน ในปี 2565 สมาชิก โทโมะ, เขื่อน, ป๊อปปี้ กลับมาเดบิวต์อีกครั้งในชื่อห TKP
ที่มาของชื่อวง

คำว่า K-OTIC หรือ เค-โอติก ดัดแปลงมาจากคำว่า Chaos (เค-ออส) ซึ่งมาจากภาษากรีกโบราณ แปลว่า เทพเจ้าแห่งความปั่นป่วนวุ่นวาย K หมายถึง Kick ass (สุดขั้ว), O หมายถึง Outstanding (นอกกรอบ), T หมายถึง Terrific (สุดยอด), I หมายถึง Incredible (เหนือคำบรรยาย), C หมายถึง Chaotic (ปั่นป่วน) เนื่องจากสมาชิกวงพบชื่อเทพเจ้าเคออส (ka-os) ในหนังสือโดยบังเอิญ ซึ่งเป็นชื่อเทพเจ้าแห่งความวุ่นวายจึงรู้สึกพอใจที่จะใช้ชื่อนี้ เพราะแสดงถึงความวุ่นวายของสมาชิก จึงนำมาปรับเปลี่ยนเป็น K-otic
การยุบวงเค-โอติก

มาจากการที่จองเบสมาชิกสัญชาติเกาหลี 1 เดียวในสมาชิก มีสาเหตุจำเป็นที่ต้องขอออกจากวงและค่ายกามิกาเซ่ไป เนื่องด้วยสาเหตุที่จองเบต้องเดินทางไปเกณฑ์ทหารที่ประเทศเกาหลีใต้เพื่อรับใช้ชาติของตนจองเบบอกว่าความจริงไม่อยากจะออกจากวงเพราะยังอยากอยู่เป็นหนึ่งในสมาชิกของ เค-โอติก ต่อไปและเมืองไทยก็เปรียบเสมือนบ้านของตนเช่นกัน แต่มันเป็นหน้าที่ ที่ต้องทำ ไม่มีทางที่ไม่ไป และทั้งนี้จองเบไม่ได้ต่อสัญญากับอาร์เอสอีกเพราะไม่แน่ใจว่าจะได้กลับมาเป็นนักร้องเหมือนเดิมหรือเปล่า และนี่คือสาเหตุหลักของการยุบวง ส่วน ป๊อปปี้ อีกหนึ่งสมาชิกของวงก็ต้องไปเรียนต่อเมืองนอกซึ่งการไปครั้งนี้ก็ไปแค่ชั่วคราวโดยป๊อปปี้กล่าวว่า อย่างที่เรารู้กันว่าวัฒนธรรมไทยเรางดงามแต่ตนอยากจะไปรับรู้วัฒนธรรมประเทศอื่นซึ่งเป็นการรับรู้ด้านใหม่ๆ ตนเลยไปเป็นนักเรียนแลกเปลี่ยนที่ประเทศเยอรมันแต่ก็ยังนับว่าอยู่ในการควบคุมการดูแลในค่ายกามิกาเซ่อยู่ โดย เค-โอติก ได้สื่อสารความรู้สึกที่ เค-โอติก มีต่อแฟนคลับถึง 5 ปีด้วยผ่าน MV เพื่อน (Friend) และคอนเสิร์ต K-OTIC The Memory Concert ในวันที่ 15 กรกฎาคม พ.ศ. 2555 โดยสมาชิกอีก 3 คน ได้แก่ เขื่อน, โทโมะและเคนตะ ก็ยังคงอยู่ในค่ายกามิกาเซ่ต่อไปและยังไม่ได้สรุปผลงานว่าจะตั้งวงใหม่หรือเปล่าโดยทางทีมงานฝ่ายบริหารค่ายกามิกาเซ่ได้กล่าวเอาไว้ว่าอาจจะมีโปรเจ็กต์ให้ทำและถ้ามีคอนเสิร์ตก็ยังเล่นคอนเสิร์ตกามิกาเซ่อยู่ โดยเหตุที่กล่าวมาทั้งหมดได้มีสมาชิก 1 คนที่ต้องออกจากวงไปคือ จองเบ ทำให้ เค-โอติก ไม่สามารถรวมตัวกันได้ เพราะทั้ง 5 กล่าวเอาไว้ว่า ถ้า เค-โอติก อยู่กันไม่ถึง 5 คนก็ไม่สามารถเป็น เค-โอติก ได้ สุดท้ายพวกเขาทั้ง 3 ไม่ต่อสัญญากับต้นสังกัดและยุบวงไป
ระยะเวลาสมาชิก

จงเบ (2550 - 2555,​ 2560, 2562)
เคนตะ (2550 - 2555, 2560,​ 2562)
โทโมะ (2550 - 2555, 2560,​ 2562)
ป๊อปปี้ (2550 -2555, 2560,​ 2562)
เขื่อน (2550 - 2555, 2562)
อดีตสมาชิก

| ชื่อ-นามสกุล | ชื่อเล่น | เชื้อชาติ | วันเกิด | ตำแหน่ง | การศึกษา | ความสามารถพิเศษ | ปัจจุบัน | สังกัด |
| --- | --- | --- | --- | --- | --- | --- | --- | --- |
| พาร์ค จงเบ | จงเบ | เกาหลีใต้  | 7 เมษายน พ.ศ. 2532 (35 ปี) | นักเต้นหลัก, นักร้องนำ, แร็ปเปอร์หลัก | มหาวิทยาลัยนานาชาติแสตมฟอร์ด สาขาวิชาการจัดการธุรกิจบริการและการท่องเที่ยว เกียรตินิยมอันดับ 1 | เล่นเปียโน | ธุจกิจส่วนตัว |  |
| ซึทจิยะ เคนตะ | เคนตะ | ญี่ปุ่น  | 6 เมษายน พ.ศ. 2533 (34 ปี) | นักเต้นนำ, นักร้องสนับสนุน, แร็ปเปอร์หลัก | วิทยาลัยนานาชาติ มหาวิทยาลัยกรุงเทพ สาขาวิชาการท่องเที่ยวและการโรงแรม (หลักสูตรนานาชาติ) | เต้นบีบอย | ธุจกิจส่วนตัว |  |
| วิศว ไทยานนท์ | โทโมะ | ไทย-ญี่ปุ่น - | 7 มิถุนายน พ.ศ. 2533 (34 ปี) | นักร้องเสริม, นักเต้นนำ, แร็ปเปอร์นำ | วิทยาลัยนานาชาติ มหาวิทยาลัยกรุงเทพ สาขาวิชาคอมพิวเตอร์ธุรกิจ (หลักสูตรนานาชาติ) | บาสเก็ตบอล, เต้นบีบอย, บีทบ๊อกซ์, popping | นักแสดงอิสระ |  |
| ภาณุ จิระคุณ | ป๊อปปี้ | ไทย  | 27 มีนาคม พ.ศ. 2534 (33 ปี) | หัวหน้าวง, นักร้องเสียงหลัก, แร็ปเปอร์เสริม, เซนเตอร์ | คณะสถาปัตยกรรมศาสตร์ หลักสูตรวิทยาศาสตร์บัณฑิต สาขาวิชาการออกแบบสถาปัตยกรรม (หลักสูตรนานาชาติ) จุฬาลงกรณ์มหาวิทยาลัย เกียรตินิยมอันดับ 2 | ฟุตบอล, บาสเก็ตบอล, แบดมินตัน, ว่ายน้ำ, กีต้าร์, เบส, กลอง, แซกโซโฟน, เปียโน, บีบอย, รักบี้ | ธุจกิจส่วนตัว |  |
| ภัทรดนัย เสตสุวรรณ | เขื่อน | ไทย  | 22 มกราคม พ.ศ. 2535 (32 ปี) | นักร้องนำ, แร็ปเปอร์เสริม, น้องเล็ก | มหาวิทยาลัยนานาชาติแสตมฟอร์ด สาขาวิชาการจัดการธุรกิจบริการและการท่องเที่ยว |  | ธุรกิจส่วนตัว, นักจิตวิทยา |  |